اصغریہ آرگنائزیشن پاکستان:

شیعہ انجینئر ممتاز رضوی کا اغواء ریاستی دہشتگردی ہے

اصغریہ آرگنائزیشن پاکستان کے مرکزی صدر فضل حسین اصغری نے اپنے مذمتی بیان میں کہا کہ ہم پاکستان کے وفادار شہری ہیں، ہمارے آباؤ و اجداد نے اس وطن عزیز کو اپنی جانوں کی قربانیاں دے کر حاصل کیا، موجودہ حکومت انتقامی کاروائیاں بند کرے، ملت تشیع کو مجبور نہ کیا جائے کہ ہم اپنے اسیران بالخصوص انجینئر ممتاز رضوی کی بازیابی کیلئے انتہائی قدم اٹھانے پر مجبور ہو جائیں۔

خبر کا کوڈ: ۴۳۴۸۲۱

تاریخ: ۲۹ فروردين ۲۰۱۸ - ۱۴:۲۸

رسا نیوز ایجنسی کی رپورٹ کے مطابق، اصغریہ آرگنائزیشن پاکستان کے مرکزی صدر فضل حسین اصغری نے امامیہ اسٹوڈنٹس آرگنائزیشن پاکستان کے سابق رکن مرکزی نظارت انجینئر سید ممتاز حسین رضوی کے اغواء کی شدید الفاظ میں مذمت کی ہے، انجینئر ممتاز حسین رضوی 23 جنوری سے تاحال لاپتہ ہیں۔

انہوں‌ نے اپنے مذمتی بیان میں کہا کہ ہم کسی صورت ایسے غیر قانونی اقدامات برداشت نہیں کریں گے، حکومت فوری طور پر شیعہ انجینئر ممتاز رضوی کی بازیابی کو یقینی بنائے۔

فضل حسین اصغری نے کہا کہ ہم پاکستان کے وفادار شہری ہیں، ہمارے آباؤ و اجداد نے اس وطن عزیز کو اپنی جانوں کی قربانیاں دے کر حاصل کیا، موجودہ حکومت انتقامی کاروائیاں بند کرے، ملت تشیع کو مجبور نہ کیا جائے کہ ہم اپنے اسیران بالخصوص انجینئر ممتاز رضوی کی بازیابی کیلئے انتہائی قدم اٹھانے پر مجبور ہو جائیں۔

انہوں نے کہا کہ سندھ حکومت کی جانب سے شیعہ انجینئر ممتاز رضوی کا اغواء ریاستی دہشتگردی اور آپریشن ردالفساد پر سوالیہ نشان قرارہے اور ہم واضح کر دینا چاہتے ہیں کہ انجینئر ممتاز رضوی سمیت دیگر محب وطن شیعہ افراد کی جبری گمشدگان اور اغواء ماورائے آئین اور جمہوری اقدار کے منافی ہے، ہم آرمی چیف اور چیف جسٹس آف پاکستان سے اپیل کرتے ہیں کہ وہ ان انسانی حقوق کی پامالی کا نوٹس لیں، اور اگر ملت جعفریہ کے کسی فرد پر کسی بھی قسم کا کوئی الزام ہے، تو انہیں عدالت میں پیش کیا جائے۔/۹۸۸/ ن۹۴۰